ເຮືອບິນອີຣ່ານຕົກ ຜູ້ໂດຍສານແລະພະນັກງານທັງໝົດ 168 ຄົນ ເສັຽຊີວິດ
ຂ່າວສຳຄັນອື່ນໆ: ມີການພົບເຫັນ ງາຊ້າງຜິດກົດໝາຍ ຢູ່ໃນຫີບໄມ້ ທີ່ສນາມບິນເຄນຢາ; ຈີນເຕືອນປະຊາຊົນ ຂອງຕົນໃນອາລຈີເຣັຽ; ທ່ານນາງຄລິນຕັນ ຈະຖແລງ ກ່ຽວ
ສື່ມວນຊົນຂອງທາງ ການອີຣ່ານ ລາຍງານວ່າເຮືອບິນໂດຍສານລຳ ນຶ່ງ ໄດ້ປະສົບ ອຸບັດຕິເຫດຕົກ ໃນພາກຕາເວັນ ຕົກສຽງເໜືອຂອງອີຣ່ານ ເຮັດໃຫ້ຜູ້ໂດຍສານ ແລະພະນັກງານ ທັງໝົດ 168 ຄົນ ເສັຽຊີວິດ ໂທຣະພາບ ຂອງທາງການ ອີຣ່ານ ລາຍງານ ໃນວັນພຸດ ມື້ນີ້ວ່າ ເຮືອບິນລຳນັ້ນກຳລັງມຸ່ງໜ້າ ໄປຍັງ ນະຄອນຫຼວງ YEREVAN ຂອງ ARMENIA ເວລາປະສົບອຸບັດຕິເຫດຕົກ ໃກ້ໆເມືອງ QAZVIN ໃນພາກເໜືອ ຂອງອີຣ່ານ ສື່ມວນຊົນ ລາຍງານວ່າເຮືອບິນ ປະສົບ ອຸບັດຕິເຫດ 16 ນາທີ ຫລັງຈາກບິນຂຶ້ນ ຈາກສນາມບິນ ນາໆຊາດ IMAMKHOMEINI ທີ່ນະຄອນຫລວງ ເຕຫະຣານ ຮູບພາບວີດີໂອ ສະແດງໃຫ້ເຫັນຊາກຊີ້ນສ່ວນນ້ອຍໆ ທີ່ຍັງມີຄວັນກຸ້ມຢູ່ ຂອງເຮືອບິນລຳນັ້ນ ຂອງ ສາຍການບິນCASPIAN AIRLINES ຢາຍຊະຊາຍ ຢູ່ເຕັມທົ່ງແຫ່ງນຶ່ງ ເຈົ້າໜ້າທີ່ ກ່າວວ່າເຮືອບິນລຳນີ້ ມີຜູ້ໂດຍສານ 153 ຄົນ ແລະພະນັກງານອີກ 15 ຄົນ ສາຍການບິນCASPIAN AIRLINES ແມ່ນວິສາຫະກິດຮ່ວມ ຣັດເຊັຽ ອີຣ່ານ ທີ່ຕັ້ງຂຶ້ນໃນຕົ້ນຊຸມປີ 1990 ເຮືອບິນ ໄດ້ປະສົບ ອຸບັດຕິເຫດ ຕົກເລື້ອຍໆ ຢູ່ໃນອີຣ່ານຍ້ອນການບຳລຸງ ສ້ອມແປງ ເຮືອບິນ ທີ່ມີອາຍຸເກົ່າແກ່ ແລ້ວນັ້ນ ບໍ່ໄດ້ມາຕຖານ ເຈົ້າໜ້າທີ່ ເຄນຢາ ກ່າວວ່າ ຕົນໄດ້ຢຶດງາຊ້າງ ຜິດກົດໝາຍໜັກ 300 ກິໂລ ຢູ່ໃນລັງໄມ້ທີ່ມີຮູບ ລັກສນະຄືກັນ ກັບຫີບສົບເທິງເຮືອບິນ ທີ່ເດີນທາງຈາກ ໂມ ຊຳບິກ ໄປຍັງປະເທດໄທ ແລະສປປ ລາວ ເປັນປາຍທາງສຸດທ້າຍ ເຈົ້າໜ້າທີ່ ກ່າວວ່າ ຕົນໄດ້ພົບເຫັນ ງາຊ້າງ 16 ງາ ແລະນໍແຮດ 2 ນໍທີ່ມີມູນຄ່າ 1 ລ້ານໂດລາ ຢູ່ຂ້າງໃນຫີບໄມ້ ທີ່ສນາມບິນ JOMO KENYATTAໃນນະຄອນຫລວງ ໄນໂຣບີ ເຈົ້າໜ້າທີ່ ຈາກຜແນກສັດປ່າ ຂອງເຄນຢາ ກ່າວວ່າເລືອດທີ່ພົບເຫັນ ຕິດຢູ່ຕາມງາຊ້າງ ສະແດງໃຫ້ເຫັນວ່າ ຊ້າງເຫລົ່ານີ້ ໄດ້ຖືກຂ້າເມື່ອບໍ່ດົນຜ່ານມາ ເຈົ້າໜ້າທີ່ກ່າວວ່າ ສັດເຫລົ່ານີ້ ອາດຈະຖືກຂ້າໃນບັນດາປະເທດ ໃນເຂດພາກໃຕ້ ຂອງທະວີບອາຟຣິກາ ບາງທີອາດຈະແມ່ນ ໃນແທນຊາເນັຽ ຫລືອາຟຣິກາໃຕ້ ພວກນັກຊ່ຽວຊານ ດ້ານສັດປ່າ ເຊື່ອວ່າ ຄວາມຕ້ອງການງາຊ້າງທີ່ຜິດກົດໝາຍ ໃນເຂດເອເຊັຽ ໄດ້ຊຸກຍູ້ ໃຫ້ມີການ ລັກລອບລ່າສັດປ່າ ເປັນທີ່ເຊື່ອກັນວ່າ ນໍແຮດ ເປັນຢາຊູກຳລັງ ຢູ່ໃນບາງເຂດ ຂອງເອເຊັຽ ການຄ້າຂາຍ ງາຊ້າງ ລະຫວ່າງປະເທດ ໄດ້ຖືກຫ້າມ ໃນປີ 1989 ເພື່ອຊ່ອຍຮັກສາຈຳນວນຊ້າງ ແລະແຮດ ທີ່ໄດ້ຫລຸດລົງ ຢ່າງຫລວງຫລາຍ ຍ້ອນມີການລ່າຢ່າງແຜ່ກວ້າງນັ້ນ ສະຖານທູດຈີນທີ່ AL GERIA ເຕືອນປະຊາຊົນ ຂອງຕົນ ກ່ຽວກັບຄວາມເປັນໄປໄດ້ ໃນການໂຈມຕີ ຂອງກຸ່ມ ກໍ່ການຮ້າຍ AL-QAIDA ເພື່ອເປັນການຕອບໂຕ້ ຕໍ່ການທີ່ຈີນ ໄດ້ປາບປາມ ພວກ ມຸສລິມ ທີ່ເຂດຊິນຈຽງ ສະຖານທູດຈີນໄດ້ອອກຄຳເຕືອນ ທາງເວັບໄຊທ໌ຂອງຕົນ ໃນຕອນແລງ ຂອງວັນອັງຄານ ວານນີ້ ແລະຮ້ອງຂໍໃຫ້ບໍຣິສັດ ທີ່ໄດ້ຮັບທຶນ ຈາກຈີນ ໃນ ALGERIA ເສີມຂຍາຍ ມາຕການປ້ອງກັນທາງດ້ານ ຄວາມປອດພັຍ ການເຕືອນທີ່ວ່ານີ້ ມີຂຶ້ນ ຫລັງຈາກບໍຣິສັດຮັກສາ ຄວາມປອດພັຍ STERLING ASSYNT ຂອງອັງກິດ ກ່າວວ່າ ກຸ່ມເຄືອຂ່າຍ ຂອງAL-QAIDA ໃນອາຟຣິກາເໜືອ ໄດ້ປະກາດ ທີ່ຈະແກ້ແຄ້ນ ໃຫ້ຊາວມຸສລິມວີເກີ້ໃນເຂດຊິນຈຽງ ໂດຍຈະແນ ເປົ້າໝາຍໃສ່ ພວກຄົນງານຈີນ ໃນ ALGERIA ການປະທະກັນໃນຕົ້ນເດືອນນີ້ ລະຫວ່າງ ຊາວມຸສລິມ ເຜົ່າວີກີ ແລະຊາວຮັນຊຶ່ງເປັນຊົນກຸ່ມໃຫຍ່ ເຮັດໃຫ້ມີ ຜູ້ເສັຽຊີວິດ ຢ່າງນ້ອຍ 184 ຄົນ ປັກກິ່ງເວົ້າວ່າ ພວກທີ່ເສັຽຊີວິດ ສ່ວນໃຫຍ່ ແມ່ນເປັນຊາວຮັນ ຊຶ່ງເປັນການກ່າວອ້າງ ທີ່ຊາວວີເກີ້ ເວົ້າວ່າບໍ່ ເປັນຄວາມຈິງ ຣັຖມຸນຕຣີການຕ່າງປະ ເທດ ສະຫະຣັດ ທ່ານນາງ HILLARYCLIN TON ຈະກ່າວຄຳປາສັຍ ກ່ຽວກັບ ນະໂຍບາຍ ການຕ່າງປະເທດ ທີ່ກຸງວໍຊິງຕັນໃນວັນພຸດມື້ນີ້ ນຶ່ງມື້ ກ່ອນອອກເດີນທາງ ໄປຢ້ຽມຢາມ ອິນເດັຽ ແລະປະເທດໄທ ນີ້ແມ່ນ ເທື່ອທຳອິດ ທີ່ທ່ານ ນາງ CLINTON ຈະອອກເດີນທາງ ໄປຢ້ຽມ ຢາມຕ່າງປະເທດນັບແຕ່ທ່ານນາງ ໄດ້ປະສົບ ອຸບັດຕິເຫດລົ້ມ ກະດູກຂໍ້ສອກແຕກ ໃນເດືອນມິຖຸນາຜ່ານມາ ທ່ານ IAN KELLY ໂຄສົກ ກະຊວງການຕ່າງ ປະເທດ ສະຫະຣັດ ກ່າວວ່າ ທ່ານນາງCLINTON ຈະອອກເດີນ ທາງ ໃນມື້ວັນສຸກ ໄປຍັງເມືອງມູມໄບ ປະເທດອິນເດັຽຊື່ງຢູ່ທີ່ນັ້ນ ນາງຈະໄວ້ອາລັຍ ໃຫ້ແກ່ພວກເຄາະຮ້າຍ ຈາກການໂຈມຕີຂອງຜູ້ກໍ່ການຮ້າຍ ໃນປີກາຍ ໃນວັນອາທິດ ທ່ານນາງ ມີກຳນົດ ເດີນທາງໄປຍັງນະຄອນຫລວງ ນິວເດລີ ເພື່ອເຈຣະຈາຫາຣື ກັບພວກຜູ້ນຳ ອິນເດັຽ ເພື່ອຊອກຫາຊ່ອງທາງ ເສີມຂຍາຍ ຄວາມສັມພັນ ດ້ານຍຸທສາດ ລະຫວ່າງ ປະເທດທັງສອງ ທ່ານນາງCLINTON ມີກຳນົດ ເດີນທາງໄປເຖິງ ປະເທດໄທ ໃນວັນອັງຄານ ອາທິດໜ້າບ່ອນທີ່ທ່ານນາງຈ ະໄດ້ພົບປະ ກັບນາຍົກ ຣັຖມຸນຕຣີ ອະພິສິດ ເວດຊາຊີວະແລະເຈົ້າໜ້າທີ່ອື່ນໆ ທີ່ບາງກອກ ຕຳຣວດໃນເຂດ ພາກໃຕ້ ທີ່ວຸ້ນວາຍຂອງໄທ ກ່າວວ່າພວກທີ່ສົງສັຍວ່າເປັນພວກ ຫົວຮຸນແຮງຢາກແບ່ງແຍກ ດິນແດນ ໄດ້ຍິງສັງຫານຜູ້ຊາຍຊາວມຸສ ລິມ 2 ຄົນ ເຈົ້າໜ້າທີ່ເວົ້າວ່າ ການໂຈມຕີທັງ ສອງບັ້ນໄດ້ມີຂຶ້ນ ເມື່ອຄືນແລ້ວນີ້ ທີ່ຈັງຫວັດ ປັດຕະນີ ຊຶ່ງເປັນນຶ່ງ ໃນ 3 ຈັງຫວັດທີ່ປະຊາ ຊົນສ່ວນໃຫຍ່ ນັບຖືສາສນາ ອິສລາມ ແລະມີຊາຍແດນ ຕິດກັບ ມາເລເຊັຽ ຕຳຣວດເວົ້າວ່າ ຢ່າງນ້ອຍ ນຶ່ງໃນການໂຈມຕີ ແມ່ນເປັນການ ຂີ່ຣົດຜ່ານແລ້ວຍິງປືນກາດໃສ່ ພວກກະບົດ ຊາວມາເລ ໃນເຂດພາກໃຕ້ ຂອງໄທ ມັກຈະແນເປົ້າໝາຍໃນການໂຈມຕີ ໃສ່ຊາວມຸສລິມ ທີ່ເຮັດວຽກ ໃຫ້ຣັຖບານໄທ ແລະພວກທີ່ສົງສັຍວ່າເປັນສອດແນມ ໃຫ້ຕຳຣວດ ມີຫລາຍກວ່າ 3 ພັນ 500 ຄົນ ໄດ້ຖືກຂ້າຕາຍ ທີ່ຈັງຫວັດນະຣາທິວາດ, ປັດຕະນີ ແລະຢະລາຂອງໄທ ນັບແຕ່ ການກໍ່ກະບົດ ແບ່ງແຍກດິນແດນເລີ້ມຂຶ້ນ ໃນເດືອນມັງກອນ ປີ 2004 ເຂດດັ່ງກ່າວ ເປັນເຂດ ປົກຄອງຕົນເອງຂອງສຸລຕ່ານ ຊາວມາເລ ທີ່ນັບຖື ສາສນາ ອິສລາມ ຈົນກະທັ່ງ ປະເທດໄທ ທີ່ຜູ້ຄົນສ່ວນໃຫຍ່ ນັບຖືສາສນາພຸດ ໄດ້ປະກາດ ໂຮມເອົາ ດິນແດນນີ້ ເຂົ້າເປັນ ພາກສ່ວນນຶ່ງຂອງຕົນ ໃນປີ 1902 ຊຶ່ງໄດ້ກໍ່ໃຫ້ເກີດ ຄວາມເຄັ່ງຕຶງ ມາເປັນເວລາ ຫລາຍໆທົສວັດ ອະດີດທະ ຫານອິສຣາແອລ ກຸ່ມນຶ່ງກ່າວວ່າ ກອງທັບໄດ້ໃຊ້ກຳລັງ ແບບບໍ່ມີການ ໄຕ່ຕອງ ຢ່າງ ຮອບຄອບ ໃນລະຫວ່າງ ການສູ້ຣົບຢູ່ໃນ ເຂດກາຊາ ໃນຕົ້ນປີນີ້ ຊຶ່ງຍັງຜົນໃຫ້ ມີການເສັຽຊີວິດ ແລະສ້າງຄວາມເສັຽຫາຍ ແບບບໍ່ຈຳເປັນ ກຸ່ມຈັດຕັ້ງ ຂອງທະຫານ ກອງໜຸນ ແລະ ກຳລັງສູ້ຣົບຂອງອິສຣາແອລ ທີ່ເອີ້ນວ່າ ອົງການທັບມ້າງ ຄວາມງຽບ ໄດ້ນຳອອກ ເຜີຍແຜ່ ຄຳໃຫ້ການຈຳນວນນຶ່ງ ໃນວັນພຸດ ມື້ນີ້ ທີ່ກ່າວວ່າ ກຳລັງປ້ອງກັນໂຕ ຂອງອິສຣາແອລໄດ້ທຳລາຍ ບ້ານເຮືອນ ຢູ່ໃນເຂດກາຊາ ແບບບໍ່ມີເຫດຜົນ ແລະໃຊ້ ກຳລັງເກີນຄວາມຈຳເປັນ ກອງທັບ ອິສຣາແອລ ໄດ້ປະຕິເສດ ຕໍ່ຄຳໃຫ້ການ ເຫລົ່ານີ້ໂດຍເວົ້າວ່າ ກຸ່ມຈັດຕັ້ງ ດັ່ງກ່າວ ກຳລັງໃສ່ຮ້າຍ ປ້າຍສີ ແລະໝິ່ນປມາດຜູ້ບັງຄັບບັນຊາ ຂອງຕົນ ກອງທັບ ອິສຣາແອລ ກ່າວວ່າ ກຸ່ມປົກປ້ອງ ສິດທິມະນຸດທີ່ວ່ານີ້ ໄດ້ນຳສເນີ ລາຍງານ ສະບັບນຶ່ງ ອີງຕາມ ຄຳໃຫ້ການ ທີ່ບໍ່ເປີດເຜີຍຊື່ໂດຍບໍ່ໄດ້ກວດກາ ວ່າມີຄວາມເຊື່ອຖືໄດ້ ຫລາຍປານໃດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ